Stöia do Club de Ballon o ciù antigo d’Italia
O palmares o l’includde unna Coppa Italia (1937), quattro trionfi internaçionali (2 “Coppe delle Alpi” into 1962 e into 1964, 1 “Coppa dell’Amicizia Italo-Francese” into 1963, o “Torneo Anglo-Italiano” do 1996) e diversci succesci a-i arboî (mençioin speciali pe “Palle Dapples” e “Coppa Lombardia”).
L’attivitæ promòssa a-e origini a l’è stæta primmäia pe diffonde a pratica do zeugo do ballon e i valoî do spòrt.
A societæ a fa parte da-o 2013 do Club di Pioniê, ente riconoscio da-a F.I.F.A., comprendente l’erboo genialògico di club i ciù antighi a-o mondo.
E tradiçioin do Zena reconduxan à unn’infinitæ de fæti e nommi, stöie e racconti che an accompagnou, longo a parabola di resultati sportivi, e transformaçioin epocali, i mutamenti de scenäi, e evoluçioin di costummi. O Zena comme fenòmeno sociale e patrimònio da communitæ, int’un binòmio plurisecolare co-a çittæ de Zena.
O Zena o l’à diversci primmati, çertidun sportivi e atri relativi à l’organizzaçion e a-a vitta da Societæ e da communitæ genoaña.
Hall of Fame
O l’è un progetto realizzou da-a “Fondazione Genoa 1983” e da-o “Genoa Cricket and Football Club”, nasciuo da-a voentæ de valorizzâ o patrimònio e a stöia do “Genoa Cricket and Football Club” à traverso l’evocaçion da seu preçiosa memöia stòrica, çelebrando e personalitæ e ciù rappresentative e emblematiche, che co-a seu òpera an contribuio à construî e consolidâ a stöia do Club de Ballon o ciù antigo d’Italia.
I “Hall of Famers 2013” son:
Giovanni DE PRÀPortê do Zena da-o 1921 a-o 1933, con 19 presense inta Naçionale Italiaña. Into luggio 1972 o riçeive a “Fronda d’Oro”, reconoscimento destinou à chi in patria e into mondo o l’onoa a tæra ligure e e seu gente. O 9 de dexembre do 1979, anno da seu mòrte, ghe vëgne intitolou a stradda ch’a core tra o Besagno e o Stadio Luigi Ferraris.
Gianluca SIGNORINI srArivou a-o Zena into settembre 1988, primma ancon che zugou o l’è stæto un òmmo de grande personalitæ. O l’ea lê à guiddâ o reparto e à comandâ e operaçioin. Da regordâ a seu esultansa invexendâ sotta a Nòrd, dòppo avei impreiso da-a radio a notiçia da ræ subia à Milan, à tempo scazzuo, da-o Padova, ch’a regallava a-o Zena o spareggio-sarvessa. Dòppo a seu mòrte, avvegnua i 6 de novembre 2002, a seu maggia numero 6 a l’è stæta retiâ da-a Societæ.
Vincenzo TORRENTEArrivou a-o Zena à dixineuve anni inte l’estæ do 1985, o s’è fæto nottâ scin da l’iniçio pe-a concentraçion inta marcatua e o senso da poxiçion; o finisce a seu carrea, sensa soluçion de continuitæ, into Zena do 2000 (segondo pòsto segge pe stagioin consecutive disputæ segge pe presense), zugando da libero.
Ottavio BARBIERIDifensô de fascia drita, dottou de grande corsa, o l’è stæto o solo grande produto da pascionea rossobleu do primmo doppoguæra; o faxeiva parte da formidabile squaddra ch’a l’à guägno doî titoli inti anni Vinti. O l’à zugou in rossobleu da-o 1919 a-o 1932 e o l’à rappresentou o Zena pe 21 vòtte inta Naçionale Italiaña.
Cláudio Ibraím VÁZ LEAL «BRANCO»Tersin scinistro (“bec”, in bon zeneise) brasilian, arrivou da-o Pòrto into mercou do novembre 1990, o l’à lasciou o segno inta stöia do Zena con unna memorabile puniçion ch’a l’à dæto a-o “pòpolo rossobleu” un successo into derby atteiso da di anni. Inte succescive doe stagioin, o l’ea inte quello momento un di ciù grendi specialisti de puniçioin, e tra i ciù fòrti zugoei into seu ròllo à livello mondiale.
Gennaro RUOTOLODomenica 20 gennaio 2002, in Genoa-Pistoiese 1-1 Ruotolo disputò il 511° incontro (445° di campionato) ufficiale con il Genoa. Giocatore di grande ritmo, ha disputato i suoi migliori campionati tra il 1988/1989 e il 1991/1992, ma si è fatto notare anche per un successivo affinamento della tecnica, che lo ha portato a disputare alcune partite in qualità di regista.
Mario BORTOLAZZIArrivou a-o Zena à vintiçinque anni, o l’à avuo un iniçio pe ninte façile, curminou co-o penarchi sbaliou in Coppa Italia co-a Romma into novembre do 1990. Da-o derby vinto pe sorpreisa quattro giorni apreuvo o s’è propòsto comme o leader do centrocampo genoan, scina à quande, do 1998, co-a ræ da vittöia in sce cäso de puniçion inta partia d’addio a-o “Luigi Ferraris”, contra o Padova, o decidde de anâ à zugâ in Inghiltæra, tra e fille do West Bromwich Albion.
Juán Carlos VERDEALArgentin de poæ spagnòllo e moæ italiaña, o l’à zugou into Zena da-a stagion 1946/1947 à quella 1948/1949, inta quæ o l’à disputou un belliscimo giron d’anæta, ch’o l’à avuo a seu megio pagina inta vittöia casænga pe 3-0 in sciô Grande Torino. Da seu tecnica sopraffiña e do seu axillo in campo o benefiçiäio numero un o l’ea l’aa scinistra, Riccardo Dalla Torre.
Carlos Alberto AGUILERA NOVAArrivou inta stæ do 1989, “Pato”, zugou tecnico da-o fixico minuo, o s’è rivelou subito a “spalla” ideale pe-o compagno de reparto de turno (che cobbia con Skuhravy!), e into mæximo tempo un micidiale finalizzatô. No se peu scordâ e seu doe ræ à Liverpool, quande o Zena i 18 de marso do 1992 o l’è anæto à violâ, primma squaddra italiaña à fâlo, l’Anfield Road.
Roberto PRUZZOProduto da pasicionea rossobleu, Pruzzo o l’ea o tipico centravanti de rigô, bon à sfruttâ i pöchi spaçi che e rigide marcatue à òmmo ghe lasciavan. Dòppo avei esordio into 1973/1974 co-o Zena o l’è diventou o bomber da formaçion rossobleu ch’a l’à contribuio a-a promoçion in Serie A, arrivando a-a ciassa d’onô inta clascifica marcatoî à træ longhesse da Ciccio Graziani. L’anno apreuvo, a-a fin do campionou, Pruzzo o lascia pe sempre o Zena pe passâ a-a Romma, donde o l’à zugou pe dex’anni, avanti de concludde a carrea a-a Fiorentiña.
Tomás SKUHRAVYInta stæ do 1990 o l’arriva a-o Zena o centrofövar do Sparta Praga e da Cecoslovacchia, Skuhravy. Braviscimo à dâghe de testa, l’aitante bomber o l’à segnou into primmo campionou 15 ræ, sensa manco un penarchi. Un incidente inta preparaçion estiva da stagion dòppo o ne miña l’integritæ fixica, transformando un di megio centrofövar do mondo inte un bon interprete do ròllo. O l’è stæto in assoluo o zugou o ciù votou inta “Hall of Fame 2014”.
Marco ROSSIBandea e scimbolo do Zena in campo e ancheu dirigente. Capitan de longo corso, zugou polivalente pe qualitæ tenciche e fixiche. Straordenäia generoxitæ. O club o l’à retiou a maggia numero 7 a-a fin da carrea, iniçiâ in rossobleu do 2003 e anæta avanti pe 11 stagioin e inte træ categorie despægie. Pe-a seu duttilitæ o l’è stæto impegnou inte squæxi tutti i ròlli.
I primâti sportîvi do Zena CFC
O “Genoa Cricket and Football Club” a l’è:
“Genoa Club” e Associaçioin
Into 1999 nasce l’“Associazione Club Genoani” (ACG). O Coordinamento o se desfa e l’UGT a l’aderisce comme semplice club a-a neuva realtæ do tifo organizzou. In giornâ l’AGC, int’un crescio constante, a mette insemme ciù de 100 club, spantegæ inte tutto o mondo: 60 à Zena, 30 in Liguria, 9 in Italia, 5 into mondo. L’attivitæ de l’AGC a se sviluppa in sce trei fronti: favorî l’aggregaçion di tifoxi, a cua di rappòrti tra Societæ e Club, a promoçion de attivitæ rivòlte a-o sociale.
Existe in de ciù di atri club comme o “Genoa Club San Fruttuoso”, o “Genoa Club Bolzaneto”, o “Genoa Club Lino Bonilauri” e e “Associazioni Un Cuore Grande Così Onlus” e “Grifoni in Rete”.
lij_Latn lij_Latn lij_Latn lij_Latn lij_Latn lij_Latn eng_Latn lij_Latn eng_Latn lij_Latn lij_Latn lij_Latn lij_Latn lij_Latn ita_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn